Ritratt: info@newsbook.com.mt .td_uid_2_60784fc36a978_rand.td-a-rec-img{text-align:left}.td_uid_2_60784fc36a978_rand.td-a-rec-img img{margin:0 auto 0 0} L-Awtorità Maltija għall-Ambjent, l-ERA ma ħaditx azzjoni dwar il-proġett tal-Imsida Creek. Dan intqal fi stqarrija li għamlet l-NGO l-Moviment Graffitti fejn appella biex din id-deċiżjoni titreġġa' lura. L-NGO spjegat kif proġett bħal dan se jkollu effetti konsiderevoli fuq l-ambjent tal-Imsida u tal-madwar. Ingħad li f'belt fejn kullimkien inbena, dan il-proġett se jieħu l-aħħar spazju aħdar, għax se jirriżulta fit-tneħħija ta' bosta siġar li għandhom iż-żmien. Dan il-proġett "ħa jidfen aktar art agrikola taħt l-asfalt u ħa jneħħi l-aċċessibilità tal-persuni mexjin u taċ-ċiklisti" saħqet l-NGO. Il-proġett tal-Imsida għandu jerġa' jitfassal "Il-proġett tal-Imsida għandu jerġa' jitfassal" Issemma' wkoll nuqqas ieħor fejn ma ntalbitx Evalwazzjoni tal-Impatt Ambjentali tal-proġett mill-ERA. Moviment Graffitti spjega li mat-talba ta' dan ir-rapport, l-ERA falliet milli titlob għal proġett alternattiv, iżda ħalliet lill-Infrastructure Malta tibqa' għaddejja bil-pjanijiet oriġinali. Il-Moviment Graffitti tkellem ukoll fuq kif il-flyover mhuwiex aċċessibli minħabba nuqqasijiet ta' effiċjenza u mobbiltà. Dan minħabba li l-użu tagħhom huwa possibbli biss permezz ta' pontijiet pedonali. Ġie kkritikat ukoll il-valur estetiku, b'wieħed mill-pontijiet se jinbena bi dritt blokka appartamenti u joħloq impatt viżiv ikrah fuq ir-residenti, skont l-NGO. Peress li ma kienx hemm biżżejjed kunsiderazzjonijiet min-naħa tal-ERA, il-Moviment Graffitti m'aċċettax id-deċiżjoni li ttieħdet. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60784fc36ac44_rand.td-a-rec-img{text-align:left}.td_uid_3_60784fc36ac44_rand.td-a-rec-img img{margin:0 auto 0 0}